
Beth yw chwarae?
Dywed Play Scotland (2023), chwarae yw’r ffordd mae plant yn rhyngweithio a’r byd. Dyma eu hiaith gyffredinol plentyndod. Trwy chwarae, mae modd i blant deall ei gilydd a gwneud synnwyr o’r byd o’u cwmpas. A Play Scotland (2023) ymlaen i ddweud taw chwarae yw’r broses i blant arsylwi, profi, a mwynhau’r amgylchedd maen nhw ynddo a’r bobl sydd o’i gwmpas. Chwarae yw’r hyn mae plant yn ei wneud yn naturiol pan mae ganddyn nhw ryddid, amser a gofod. Yn ôl NI Direct (2018), mae modd i chwarae gwella lles gwybyddol, corfforol, cymdeithasol ac emosiynol plant. Mae chwarae hefyd yn galluogi plant i ddysgu sgiliau sydd eu hangen arnynt ar gyfer astudio, gwaith a pherthnasoedd fel; Hunanhyder, hunan-barch, gwytnwch, rhyngweithio, sgiliau cymdeithasol, annibyniaeth, chwilfrydedd, a sut i ymdopi a sefyllfaoedd heriol. Mae’n bwysig I plentyn cael y cyfle I chwarae oherwydd noda UNCRC (2006) fod gan plant yr hawl I gael hwyl yn y ffordd y dymunant. 
Adran 1 – Tystiolaeth o ddealltwriaeth glir o bwysigrwydd amrywiaeth o fathau o chwarae
Therapi Lego
Beth yw Therapi Lego? Esbonia Seath (2020), yn ystod sesiwn Therapi sy’n seiliedig ar Lego, mae tri neu bedwar o blant o’r un oedran a galluoedd tebyg yn gweithio gyda’i gilydd i adeiladu model lego. Mae pob plentyn yn ymgymryd ag un o’r pedair rôl benodol i wneud hyn. Dywed Seath (2020) taw dyma’r pedwar rôl wahanol;
Mae’r peiriannydd yn goruchwylio darllen a throsglwyddo’r cyfarwyddiadau. Mae rhaid i’r peiriannydd ddweud wrth y cyflenwr pa ddarnau i adalw a dweud wrth yr adeiladwr sut i adeiladu’r model lego. 
Mae’r cyflenwr yn goruchwylio dod o hyd i’r darnau lego cywir. Mae rhaid i’r cyflenwr wrando ar y peiriannydd a darganfod pa ddarn i adfer, ac yna rhoi’r darnau hyn i’r adeiladwr.
Mae’r adeiladwr yn goruchwylio adeiladu’r model corfforol. Mae rhaid i’r adeiladwr wrando ar gyfarwyddiadau a ddarperir gan y peiriannydd a derbyn y darnau sy’n cael eu hadalw gan y cyflenwr.
Mae’r goruchwyliwr yn sicrhau bod pawb yn gwneud yr hyn sydd iddynt ei wneud. Maen nhw’n darparu cymorth i rolau eraill pan fo angen ac yn cadw llygad am heriau cymdeithasol a datrys y problemau yma.
Siarada Seath (2020) fod y fformat hwn yn rhoi’r cyfle i bob plentyn ymarfer a datblygu ystod eang o sgiliau. Dyweda’r awdur fod Therapi Lego hefyd yn annog plant i fyfyrio ar eu gweithredoedd a’u sgiliau eu hunain yn ogystal â rhoi adborth adeiladol i’w gyfoedion.
Beth yw’r buddion Therapi Lego? Dywed Seath (2020) fod chwarae a Lego mewn lleoliad therapi yn hybu rhyngweithio cymdeithasol, sgiliau cymryd tro, rhannu, datrys problemau ar y cyd a dysgu cysyniadau. Gellir ei ddefnyddio i dargedu nodau o amgylch sgiliau cymdeithasol, iaith a sgiliau echddygol. Esbonia Seath (2020) fod Therapi Lego yn sefydlu cyfle cadarnhaol ar gyfer datrys problemau cymdeithasol dan arweiniad i helpu datblygu sgiliau cymdeithasol y gellir defnyddio mewn sefyllfaoedd arall. Dyweda’r awdur weithiau mae plant awtistig yn ffeindio fe’n heriol i ddeall yr hyn a ddisgwylir ganddynt mewn sefyllfa gymdeithasol, yn enwedig o fewn gweithgareddau chwarae anstrwythurdig. Felly, mae Therapi Lego yn darparu amgylchedd hynod strwythuredig lle mae pawb yn chwarae rhan benodol yn y grŵp. Mae chwarae mewn grŵp yn hanfodol at gyfer datblygiad holistig plentyn wrth drafod theori Vygotky. Yn ôl Gowrie NSW (2024), mae Vygotsky yn pwysleisio bod plant yn dysgu gan y person mwy gwybodus. Felly, mae modd i blentyn dysgu o’i chyfoedion hefyd. Esbonia Seath (2020) gall hyn helpu plant awtistig i deimlo’n dawel ac ymlacio wrth iddynt wneud rhywbeth maent yn ei fwynhau ac yn gwybod yn union beth i ddisgwyl a’r hyn a ddisgwylir ganddynt.
Chwarae Corfforol
Beth yw Chwarae Corfforol? Dywed Marketplace Editor (2022), yn y blynyddoedd cynnar, esboniad chwarae corfforol yw unrhyw fath o weithgaredd sy’n galluogi plant i symudiad yn eu hamgylchedd a defnyddio egni. Gallai hyn fod yn symudiad corff cyfan fel mynd i’r afael a chwrs rhwystrau, dringo ffrâm dringo awyr agored neu sgipio o gwmpas i helpu datblygu sgiliau echddygol bras. Fodd bynnag, mae hefyd yn cwmpasu chwarae sy’n canolbwyntio ar grwpiau cyhyrau penodol gyda symudiadau corfforol llai. Esbonia Marketplace Editor (2022) gallai hyn cynnwys sefyll i beintio wrth îsl neu chwarae a phypedau menig sy’n annog deheurwydd a datblygiad sgiliau echddygol manwl yn y dwylo.
Dywed yr awdur, ar gyfer babanod, mae chwarae corfforol yn cynnwys chwarae llawr rhyngweithiol dan oruchwyliaeth gan gynnwys amser cropian ac amser bol, wedi’i wasgaru trwy gydol y dydd. Siarada Marketplace Editor (2022), ar gyfer plant bach, mae chwarae corfforol yn golygu archwilio’r byd a symud trwy amrywiaeth o weithgareddau, gan gynnwys chwarae eginol. Yn debyg i hyn, dylai chwarae corfforol ar gyfer plant cyn oed ysgol cynnwys chwarae eginol fel, cicio pêl, dawnsio a rhedeg.
Beth yw buddion Chwarae Corfforol? Dywed Marketplace Editor (2022) mae chwarae corfforol yn arbennig o fuddiol i’w gosod ar gwrs iach. Dyma rhai o’r manteision iechyd corfforol wrth wneud chwarae corfforol; mae’n adeiladu esgyrn, cyhyrau ac ysgyfaint cryf, cynorthwyo symudiad a chydbwysedd, gwella osgo, hyblygrwydd ac amser ymateb plentyn, helpu datblygu sgiliau echddygol manwl a bras a helpu plentyn i dyfu, ddatblygu a chynnal pwysau iach.
Mae chwarae corfforol yn cymorth i les plentyn. Yn ôl Marketplace Editor (2022), rhai o’r manteision yma yw; meithrin hyder a hunan-barch, sefydlu arferion iachus ar gyfer y dyfodol, helpu i fondio gyda’u cyfoedion, datblygu’r ymdeimlad o berthyn trwy chwarae corfforol tîm, gwella sgiliau cymdeithasol a chynorthwyo gydag ymlacio sydd yna yn arwain at gysgu’n well.
Beth yw chyfnodau chwarae?
Yn ôl The Editor (2023) y fframwaith a fabwysiadwyd amlaf yw cyfnodau cymdeithasol Theori Chwarae Mildred Parten Newhall, sy’n nodi chwe cham dilyniant chwarae yn ystod pum mlynedd gyntaf bywyd plentyn; Chwarae heb ei feddiannu, chwarae ar ben ei hun, chwarae gan wylwyr, chwarae cyfochrog, chwarae cysylltiadol a chwarae cydweithredol. Dywed The Editor (2023) ei fod e’n ddefnyddiol i ymarferwyr ystyried y gwahanol fathau o gyfnodau chwarae er mwyn deall yr hyn y gallai fod angen arnynt o ran cymorth.
I grynhoi beth mae The Editor (2023) yn esbonio’n fanwl, mae’r wahanol gamau yn cyfeirio at wahanol oedrannau, o 0 mis hyd at 4+ oed. Yn ystod y camau yma, mae The Editor (2023) yn egluro fod babanod 0-3 mis yn chwarae wrth archwilio’r amgylchedd uniongyrchol y plentyn, trwy ddefnyddio ei synhwyrau. Ac yna, yn wahanol i hyn yn ôl The Editor (2023), byddai plentyn 2 flwydd oed yn chwarae wrth arsylwi plant eraill ac yn dangos diddordeb i’r gweithgaredd maen nhw’n wneud, ond dal ddim yn cymryd rhan. Yn y cam olaf, sef 4+ blwydd oed, esbonia The Editor (2023), bydd y plentyn yn medru chwarae wrth gymryd rhan mewn grŵp gyda phlant eraill. Trwy hyn bydden nhw’n dysgu i ddefnyddio ei sgiliau cyfathrebu, cydweithredu a datrys problemau.












Adran 2 – Tystiolaeth o ddealltwriaeth glir o pam ei bod yn bwysig I blant ddewis eu chwarae eu hunain a phwysigrwydd rol yr oedolyn mewn chwarae plant
Beth yw chwarae hunangyfeiriedig?
Yn ol Play Adventures (DIM DYDDIAD) diffinnir chwarae hunangyfeiriedig fel y cysyniad o ganiatau I blant chwarae heb fframwaith gorfodol, ar eu pen eu hunain, heb ymyrraeth oedolyn. Tri nodwedd mae’r awdur yn trafod wrth diffinio chwarae hunangyfeiriedig yw wedi’I gyfarwyddo’n bersonol – trwy dilyn ei gref, eu syniadau a’u diddordebau eu hunain -, wedi’I dewis yn rhydd – trwy bennu a rheoli cynnwys a bwriad eu chwarae – gyda gymhelliant cynhenid – chwarae yn eu ffordd eu hunain am eu rhesymau eu hunain. 
Sut gall oedolion gefnogi chwarae hunangyfeiriedig? 
Er mwyn i riant neu ymarferydd cefnogi plentyn o fewn chwarae hunangyfeiried, mae Play Like Mum (2024) yn argyhoeddedig fod rhaid iddyn nhw sicrhau nad ydynt yn dominyddu ond yn hytrach yn cymryd rôl gefnogol. Gall presenoldeb oedolyn neu riant annog plant i golli swildod a chwarae’n rhydd. Dywed yr awdur fod presenoldeb oedolyn yn darparu diogelwch a sicrwydd. Er hyn, gall meddyliau a theimladau rhagamcan yr oedolyn effeithio ar brofiadau chwarae plentyn. Dywed Play Like Mum (2024) gall rhiant hapus a hamddenol yn y lleoliad hwnnw greu profiad chwarae mwy cadarnhaol. Gall rhieni gefnogi plentyn trwy ymgysylltu yn ystod amser chwarae. Yn ôl Play Like Mum (2024), mae siarad â phlant tra bydden nhw’n chwarae'r rhoi gwybod iddynt fod yr oedolyn yn eu cefnogi nhw a’u penderfyniadau chwarae. Gall arsylwi hefyd fod yn ffordd arall gall ymarferydd gefnogi chwarae hunangyfeiried, dyweda’r awdur. Yn hytrach na neidio i mewn i helpu’r plentyn gyda phopeth, mae’n well arsylwi o bell wrth adael i’r plentyn wybod ei fod nhw ar gael os oes angen. Mae hyn yn galluogi’r plentyn i ddysgu drosto’i hun a dod i gasgliad ei hun am brofiadau newydd.
Beth yw pwysigrwydd chwarae hunangyfeiriedig?
Yn ol Ledendecker (2020) mae chwarae hunangyfeiriedig yn bwysig I ddatblygiad plentyn oherwydd mae’n adeiladu hunan hyder. Trwy archwilio ar eu pen eu hunain, mae plant yn sylweddoli bod cymaint gallen nhw wneud drosto nhw ei hunain. Mae Ledendecker (2020) yn nodi fod chwarae hunangyfeiriedig yn buddiol oherwydd mae’n annog annibyniaeth. Mae e hefyd yn ysgogi dychymyg. Trwy roi’r cyfleoedd hyn iddynt, mae’r oedolyn yn caniatau’r plentyn ystwytho eu cyhyrau creadigol. Dywed yr awdur fod chwarae hunangyfeiriedig yn dysgu’r plentyn sut I ddefnyddio ei sgiliau datrys problemau. Mae’r plentyn yn dysgu trwy hyn sut I wneud rywbeth, fel tegan, weithio fel y dymunant. Yn ol Lendecker (2020) mae’n meithrin ei gymhelliant mewnol. Heb oedolyn yn diffinio llwyddint gweithgaredd, bydd plant yn cael ei gorfodi I ddod o hyd i’r llawenydd cynhenid yn eu chwarae. Bydd y plentyn yn naturiol yn tueddu I herio eu hunan I roi cynnig ar syniadau newydd, arloesol, a bydden nhw’n cael pleser personol eu hunan.


























Adran 3 – Trafodaeth fanwl a dealltwriaeth o ddull arsylwi ar gyfer plant ifanc 
Beth yw arsylwi a pham ydy e’n bwysig?
Dywed Rosa (2015) taw arsylwi yw un o’r agweddau pwysicaf  ar arfer proffesiynol o ddydd i ddydd wrth weithio gyda phlant o bob oed. Mae arsylwi yn disgrifio’r broses o wylio’r plant yn ofal yr ymarferwr, wrth wrando arnyn nhw a nodi’r hyn maen nhw’n gweld neu glywed. Esbonia Rosa (2015) bod arsylwi yn bwysig o fewn ymarfer oherwydd mae’n galluogi’r ymarferwyr i weld y plentyn fel unigolyn. Hefyd, mae’n sicrhau bod y lleoliad yn rhoi’r plentyn yng nghanol ei hymarfer. Yn ôl Rosa (2015) mae arsylwi yn galluogi’r ymarferwr i nodi beth yw hoff bethau’r plentyn a hefyd y pethau nad ydyn nhw’n hoffi cymaint, a’u hymatebion i wahanol sefyllfaoedd megis arferion gofal neu bobl newydd.
Straeon Dysgu
Beth yw Straeon Dysgu?
Esbonia Brodie (2017) fod straeon dysgu yn arsylwad hirach, a wneir dros gyfnod hirach o amser. Mae’r stori yn seiliedig ar ddiddordebau’r plentyn, lefel eu hymrwymiad, eu dyfalbarhad yn ystod y tasg, eu sgiliau cyfathrebu ac sut mae’n nhw’n cymryd cyfrifoldeb. Dywed Brodie (2017) maen nhw wedi’I hysgrifennu fel stori yn y person cyntaf, fel petai’r ymarferydd yn siarad a’r plentyn ac yn egluro’r hyn a welwyd. Un enghraifft ddefnyddia Brodie (2017) yw, esboniad estynedig o sut wnaeth plentyn dynnu’r paent allan, dewis brwsh paent penodol a lunio llun gyda’r offer. Bydd yr ymarferwr yn egluro perthnasedd pob cam ac yn myfyrio arnynt ar ddiwedd y stori. 
Beth yw pwysigrwydd Straeon Dysgu?
Yn ôl Early Childhood Ireland (2024), mae’r dull arsylwi yma yn bwysig oherwydd mae’n cefnogi’r syniad o gynnwys llais y plentyn a’i deulu. Yn ychwanegol i hyn, mae straeon dysgu yn caniatáu’r plant adrodd eu straeon eu hunain ac ailymweld a’u teithiau dysgu.
Manteision y dull
Dywed Educa (2017) fod straeon dysgu nid yn unig yn fuddiol i’r plentyn ond hefyd i’r rhieni. Mae modd i’r rhieni darllen y stori ac ymweld ar sut mae ei blentyn yn datblygu ei sgiliau yn ystod ei hamser yn y lleoliad. Pwysleisia Educa (2017) fod straeon dysgu yn rhoi caniatâd i’r athrawon ysgrifennu’n union sut maen nhw’n teimlo am lwyddiant dysgu eu myfyrwyr ifanc ac yn annog lefel uwch o ffocws ar daith dysgu plentyn gan yr ymarferydd. Un o’r buddion pwysicaf mae Educa (2017)  yn uwcholeuo yw bod y dull yma yn galluogi’r ymarferydd i weld y plentyn yn ei gyfanrwydd wrth arsylwi ei sgiliau’n datblygu.


Cyfyngiadau y dull
Un cyfyngiad o’r dull yma sy’n cael ei phwysleisio gan Early Years Careers (DIM DYDDIAD) yw ei fod e’n cymryd llawer o amser i gwblhau. Dywed Early Years Careers (DIM DYDDIAD), oherwydd yr amser mae e’n cymryd i ysgrifennu, mae mwyafrif o ymarferwr yn aml yn cwblhau ar ddyddiad diweddarach ar ôl yr arsylwad. Golyga hyn bod yr hyn sydd yn cael ei hysgrifennu gan yr ymarferwr yn y stori dysgu yn dibynnu’n fawr ar yr hyn maen nhw’n medru cofio. Mae Early Years Careers (DIM DYDDIAD) yn pwysleisio gall hyn fod yn broblem wrth wneud y dull arsylwi yma oherwydd fydd pob ymarferydd yn cael nifer fawr o blant i arsylwi a gall y wybodaeth cael ei golli neu wedi’i chyfnewid o gwmpas, felly, efallai nad yw’r straeon dysgu hyn yn adlewyrchiad hollol gywir o’r profiad.
Mae Brodie (2024) yn argyhoeddedig fod straeon dysgu yn rhoi golwg gyflawn o ddatblygiad yr unigolyn, sydd yn fuddiol er mwyn gweld ac edrych nôl ar gynnydd ei ddatblygiad y plentyn.
















Adran 4 – Dangos dealltwriaeth o rol chwarae wrth gynnal arsylwadau ac asesiadau o blant ac ystyried sut mae hyn yn effeithio ar ymgysylltiad y plentyn a chywirdeb yr arsylwi
Wrth arsylwi ac asesu plant pam fod chwarae’n bwysig?
Dywed Kelly (2016) fod arsylwadau o chwarae plant yn rhoi casgliad o wybodaeth bwysig i’r arsylwr. Mae’n darparu gwybodaeth am y dysgwr mewn perthynas ag ef fel unigolyn. Yn ôl Kelly (2016) taw’r rheswm pam fod chwarae’n bwysig wrth arsylwi yw oherwydd bod yr ymarferwyr yn dod o hyd i wybodaeth am y canlynol; dysgu fwy am y plentyn neu grŵp o blant, monitro ymarfer ymarferwr, sut mae’r plentyn yn ymateb i rai gweithgareddau, sut mae sgiliau plant yn datblygu, arsylwi’r rhyngweithio rhwng oedolion a phlant, ddatblygiad iaith y plentyn, effeithlonrwydd trefn yr ystafell a phatrymau ymddygiad plant.
Ydy arsylwi plant yn chwarae yn rhoi adlewyrchiad mwy cywir I ni o ble maen nhw’n eu ddatblygu? 
Credir gan Spreeuwenberg (2022) fod arsylwi yn rhoi gwell adlewyrchiad o ddatblygiad plentyn oherwydd mae’n helpu’r addysgwr I ddeall yn well pam y gallai plentyn fod yn ymddwyn yn heriol. Hefyd mae modd I ymarferwr adnabod anghenion arbenning yn gynnar. Mae hyn yn bwysig oherwydd mae modd i’r ymarferydd addasu ei ddysgu neu amgylchedd wrth adnabod yr anghenion yma’n gynnar. 
Mae Azilo Training (2021) yn cytuno fod arsylwi yn ystod chwarae yn darparu wybodaeth cyfoes a gywir i’r ymarferwr er mwyn cynllunio gwersi addas sy’n bodloni anghenion y plentyn, ac I wella eu dysgu a’u datblygu yn barhaus tra yn eu gofal. 
Sut gall oedolyn gefnogi hyn?
Yn ôl Play Like Mum (2023) dyle oedolyn greu amgylchedd lle mae’r plentyn yn teimlo’n ddiogel i archwilio, wrth arsylwi chwarae, boed dan do neu yn yr awyr agored. Dywedant fod rhaid iddyn nhw ymgorffori ffordd i’r plentyn wneud dewisiadau ei hun i gael y canlyniadau gorau yn ystod arsylwi chwarae. Mae Play Like Mum (2023) yn argyhoeddedig fod chwarae annibynnol di-dor yn helpu plant i ddatblygu eu creadigrwydd a’u rhychwant sylw, felly yn ystod arsylwadau chwarae dylai’r oedolyn cymryd cam yn ôl a sylwi ar y sgiliau yn datblygu. Mae hyn yn atgyfnerthu’r cyfnodau chwarae gan The Editor (2023). Er hyn, mae rhaid i’r oedolyn, yn ôl Play Like Mum (2023), cydnabod pan fydd angen cymorth pellach ar blentyn ac i fod yno pan fydd ei angen arno. Dylai oedolyn cynnig amrywiaeth o adnoddau pen agored er mwyn gweld eu hymatebion, a’u hoffterau a’u cas bethau.
Howard ac Mcinnes 
Yn ôl Howard ac Mcinnes (2012) mae chwarae yn ystod plentyndod yn bwysig oherwydd mae yna gysylltiadau rhwng lles emosiynol plant ifanc a chwarae. Dwedant nhw os mae plentyn yn gweld gweithgaredd fel chwarae, maent yn dangos fwy o arwyddion o les emosiynol na phan fyddant yn gweld yr un gweithgaredd a pheidio â chwarae.

